ཁོང་མོས་ཟེར་ན་སྨན་པར་བརྟེན་གཏུག་ཐེངས་ཁ་ཤས་བྱས་འབྲས་སུ་རྒྱུན་ཟ་དགོས་པའི་སྨན་མང་ཙམ་སྟེར་འདུག་ལ།ཟང་ཟིང་ལང་ལོང་དང་སྐད་སྒྲ་ཆེ་བའི་ཁུལ་དུ་མ་འགྲོ་ན་བཟང་ལུགས།དེ་མིན་ཤུགས་ལས་རིགས་རྩ་བ་ནས་མ་བྱེད་ན་བཟང་ལུགས་སོགས་མང་པོ་ཞིག་བཤད་འདུགའོན་ཀྱང་ངས་བསམ་ན་མོའི་གནད་དོན་གཙོ་ཆེ་ཤོས་ནི་སེམས་མི་སྐྱིད་པ་དེ་རེད་ལ།རྒྱུན་དུ་རྒས་མོ་མོ་རང་ཁེར་རྐྱང་གིས་ཁང་སྟོང་ཆེན་པོ་འདིའི་ནང་བསྡད་དགོས་དུས་ཐ་ན་ཁ་བརྡ་ཙམ་ཡང་བཤད་ས་མེད་སྟབས།རྟག་ཏུ་མཚན་མོར་གཉིད་མི་ཁུག་ཅིང་སེམས་ན་འཚུབ་ཆ་ལང་བཞིན་པ་ནི་མོའི་མཚམས་རེར་ཞིབ་ཆའི་འགུལ་སྤྱོད་ལ་བལྟས་ན་ཧ་ཅང་གསལ་པོ་ཞིག་རེད།དཔེར་ན་མོས་ངས་ལས་ཀ་བྱེད་བཞིན་པའི་སྒང་གློ་བུར་དུ་ཡར་ཡོང་ནས་ང་ལ་དོན་མེད་ཀྱི་ཁ་བརྡ་རེ་བྱས་རྗེས་དེ་མུར་ཕྱིར་འགྲོ་བ་དང་།ཡང་མཚམས་རེར་མོ་རང་ཁང་པའི་ནང་ཕར་འགྲོ་ཚུར་འགྲོ་བྱེད་དུས་སོ་སོས་གོ་ཐུབ་ཙམ་གྱི་ཁེར་གཏམ་མང་པོ་ཞིག་ཆད་མེད་ལྟ་བུ་གནང་གི་འདུག